R 85Jy spaar R 75
Leer jou kind die Ons Vader-gebed stap vir stap. Hierdie pragtig geïllustreerde boek stel die Ons Vader-gebed bekend aan kinders en laat dit vir hulle betekenis kry. Die boek moedig kinders aan om na te dink oor die leiding wat die Ons Vader-gebed vir ons bied. Dit sal hulle ook herinner aan die wonderlike belofte dat Jesus, ons Koning, luister wanneer ook al sy kinders tot Hom bid. Elke frase van die Ons Vader word verduidelik, en daar is praktiese toepassings op die kind se lewe met situasies en stories waarmee hulle kan identifiseer. Bykomende gebede sal hulle help om elke deel van hierdie spesiale gebed wat Jesus ons gegee het, hul eie te maak. Leer ons bid is bedoel om kinders te leer hoe om te bid en is ideaal vir stiltetyd saam met jou kind.
Illustreerder: Diana Le Feyer
Jong kinders floreer op roetine en rituele, en 'n Bybelstorie teen slaaptyd is een van die beste roetines wat jy kan instel. Droomstories vir slaaptyd is 'n kombinasie van Bybelstories en gebede, en die perfekte slaaptydstorieboek vir jong kinders. Die meer as 50 stories - uit die Ou- en Nuwe Testamente - skep 'n oorsig van die hele storielyn van die Bybel. Stories is gekies en word oorvertel met die fokus op God se liefde, sorg, beskerming, betroubaarheid en mag.
Elke storie bevat 'n opsommende titel, 'n seëngedagte ('n kort opsommende gedagte), droomwoorde ('n kort Bybelvers), en 'n slaaptydgebedjie ('n gebedjie wat die storie se tema het). Die boek bevat ook 'n kort brief aan ouers wat beproefde idees insluit oor hoe om 'n goeie slaaptydroetine te vestig vir jong kinders, asook wenke oor hoe om hardop aan kinders voor te lees.
Illustreerder: Lorna Hussey
As ouer het jy seker al 'n duisend stories gehoor oor die karakter van die goeie Koning. Nou kan Sy groot liefde vir jou kind ontdek! Die bekroonde sanger Chris Tomlin en Pat Barrett van Housefires het hande gevat om hierdie boodskap by ouers en hul kleingoed tuis te bring in My liefste Vader. Hulle vertel die storie van 'n jong beertjie, Tucker, wie se lewe saam handomkeer verander toe hy besef hoe verskriklik lief die Koning hom het. Toe Tucker se vriende op 'n dag hulp nodig het, besluit hy om op reis te gaan om die Koning te gaan sien. Die Koning bly in kasteel waarvan die deure altyd oop is. Met behulp van Lorna Hussey se oulike illustrasies sal hierdie stories oud en jonk net weer laat besef dat God 'n liewe, goeie Vader is en dat Hy ons almal baie lief het. Die boek is ideaal om aan jou kleuter voor te lees, terwyl kinders wat pas begin lees het, dit baie sal geniet om self die storie te lees. Geskik vir kinders van drie tot sewe.
My Eerste Gebede
Hierdie eerste gebedeboek vir kinders wil kleingoed leer hoe om hulle lewe met God te deel. Die eerste stap is om te besef dat God hulle Hemelse Vader is wat baie lief is vir hulle en wil hê dat hulle moet Hom leer ken. Die eenvoudige, pragtig geïllustreerde gebede sal kinders help om nader aan God te kom, om Hom te prys en vir Hom dankie te sê, om jammer te sê, en om sy hulp te vra. So word kinders telkens herinner van God se liefde vir hulle en die seëninge wat Hy elke dag vir ons gee. My eerste gebede bevat gebede vir 'n verskeidenheid situasies en onderwerpe en is ideaal vir beginners van 3 jaar en ouer.